[{"text_idx": "#000001", "text": "Roedd pedwar newid i\u2019r ti\u0302m a wnaeth golli yn erbyn yr Iseldiroedd ym mis Mehefin a chapten Cymru, Gareth Bale, ar y fainc wrth iddo barhau i addsau i chwarae yn yr UDA."}, {"text_idx": "#000002", "text": "Fe ddechreuodd Cymru yn addawol ac er bod Gwlad Belg wedi dechrau bygwth wrth nesa\u0301u at 10 munud o chwarae, fe lwyddodd Connor Roberts i ddelio ag ymgais Kevin De Bruyne i groesi i mewn i\u2019r bocs."}, {"text_idx": "#000003", "text": "Wedi 10 munud o chwarae fe sgoriodd Kevin De Bruyne wedi i Matt Smith golli meddiant ar y be\u0302l gan alluogi capten Gwlad Belg i fanteisio ar ei gamgymeriad."}, {"text_idx": "#000005", "text": "Kieffer Moore oedd arwr Cymru ar o\u0302l 50 munud o chwarae, wedi iddo benio a sgorio i Gymru, gan sicrhau mai un go\u0302l yn unig oedd ei angen er mwyn ei gwneud hi\u2019n ge\u0302m gyfartal."}, {"text_idx": "#000006", "text": "Roedd Brennan Johnson yn allweddol i\u2019r chwarae hefyd, wrth wibio heibio amddiffynwyr cyn ei phasio hi i\u2019r sgoriwr."}, {"text_idx": "#000007", "text": "Roedd Cymru yn chwarae yn llawer mwy ymosodol yn yr ail hanner."}, {"text_idx": "#000009", "text": "Roedd ychydig o funudau nerfus i Gymru wrth nesa\u0301u at 80 munud, gyda dyfarniad o gic o\u2019r smotyn i Wlad Belg yn erbyn Joe Morrell, ond yn ffodus, roedd VAR a\u2019r dyfarnwr o blaid Cymru y tro hwn, gan wyrdroi y dyfarniad a sicrhau bod y ge\u0302m yn parhau yn 2-1."}, {"text_idx": "#000010", "text": "Er gwaethaf chwe munud ychwanegol o amser ychwanegol ar o\u0302l 90 munud, colli o 2-1 oedd hanes Cymru wedi ail-hanner addawol."}, {"text_idx": "#000012", "text": "Fe fydd y ge\u0304m nos Sul yn penderfynu ffawd Cymru yng ngrw\u0302p A4 Cynghrair y Cenhedloedd, gyda\u2019r crysau cochion a Gwlad Pwyl yn brwydro i osgoi gorffen ar waelod y tabl."}]